RSG - Dis die een! || Leon Se Flieks || LOGAN LUCKY
Datum uitgereik: Vrydag 8 September 2017
Akteurs: Channing Tatum, Adam Driver, Katie Holmes, Seth MacFarlane
LOGAN LUCKY kom uit die stal van Steven Soderbergh, bekend vir die OCEANS 11-reeks. Die humor is so suur soos ŉ battery wat lek, maar baie snaaks. Dit tref jou soos ‘n sooibrand ná ŉ olierige garage-paai...
Channing Tatum en Adam Driver (laasgenoemde het net een arm) speel twee broers wat besluit om ŉ rooftog tydens ŉ motorwedren uit te voer. Die charismatiese foute wat hulle maak, die benarde situasies waarin hulle beland, en die kwinkslae is jou geld werd. Die fliek kritiseer veral Amerika se klasse-beheptheid en hoe hulle neersien op die middelklas. Rooftogte, veral in ons land, is alles behalwe snaaks, maar Soderbergh slaag daarin om jou te laat grinnik sonder om jou IK te dreineer, want die humor is slim en onortodoks, maar vol verrassings.
LOGAN LUCKY is ‘n soepel en verrassende komedie. Dit sal jou kitaar kielie.
SJ se Bunny Chow
Dit is altyd verblydend om ŉ plaaslike rolprent te kan aanbeveel. Daar was vanjaar ten minste vier wat ŉ mens dikwels laat bloos het, maar dan kom VASELINETJIE met die goeie nuus: die rolprent is uitstekend! Baie mense ken seker Anoeschka von Meck se gewilde roman oor ‘n meisie wat deur bruin ouers grootgemaak is. Omdat die kind so wit was, is sy deur beide wit- en bruinmense verstoot. .